AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL PRITARIMO DALYVAUTI PARTNERIO TEISĖMIS PROJEKTE „DVIEJŲ LYGIŲ PĖSČIŲJŲ PERĖJOS ĮRENGIMAS LINIJOJE VILNIUS–KLAIPĖDA 353+595“ (KRETINGOS PALANGOS G.)“
 
2026 m. rugpjūčio   d. Nr.
Kretinga

1. Parengto sprendimo projekto tikslai ir uždaviniai.
Šio sprendimo tikslas yra pritarti dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595“ (Kretingos Palangos g.) (toliau – Projektas), kuris prisidėtų prie pėsčiųjų ir dviratininkų saugumo kertant geležinkelio liniją, numatyti reikiamą finansavimą Projektui įgyvendinti, įgalioti Kretingos rajono administracijos direktorių, o jo nesant – direktorių pavaduojantį asmenį, pasirašyti su Projekto įgyvendinimu susijusius dokumentus.
2. Siūlomos teisinio reglamentavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
2024 birželio 28 d. buvo pasirašyta bendradarbiavimo sutartis su AB „LTG Infra“ dėl projekto „Dviejų lygių pėsčiųjų perėjų įrengimas linijoje Vilnius–Klaipėda 353+595 km“ įgyvendinimo. 
Paskelbtas kvietimas teikti projektų įgyvendinimo planus parengtas atsižvelgiant į  Lietuvos Respublikos susisiekimo ministro 2025 m. balandžio 23 d. įsakymo Nr. 3-168 „Dėl Lietuvos Respublikos susisiekimo ministro 2022 gruodžio 22 d. įsakymo Nr. 3-580 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės  Nr. 10-001-05-03-06 „Gerinti eismo saugą“ aprašo patvirtinimo“ pakeitimo“ 1 priedą „2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-05-03-06 „Gerinti eismo saugą“ veiklų „Vieno lygio geležinkelio pervažų modernizavimas“, „Dviejų lygių pėsčiųjų perėjų įrengimas ir (ar) modernizavimas“ ir „Saugų eismą gerinančių priemonių diegimas TEN-T keliuose“ projektų finansavimo sąlygų aprašas“. Paraiškos teikiamos iki 2026 m. rugsėjo 1 d.
Projekto pareiškėjas – AB „LTG Infra“.
Projekto partneris – Kretingos rajono savivaldybės administracija (toliau – Savivaldybės administracija).
3. Kokių rezultatų laukiama.
Projekto metu yra numatomas požeminės pėsčiųjų ir dviratininkų perėjos įrengimas Palangos g. Projekto įgyvendinimas prisidės prie saugesnės bei patogesnės Kretingos miesto susisiekimo infrastruktūros plėtros, pagerins gyventojų gyvenimo kokybę, sumažins nelaimingų atsitikimų riziką. 
4. Lėšų poreikis ir šaltiniai.
Bendra numatoma projekto vertė – 5 557 061 Eur. Projekto finansuojamoji dalis ES lėšomis gali sudaryti ne daugiau 85 proc. visų tinkamų finansuoti Projekto išlaidų (4 723 502 Eur). Nuosavas prisidėjimas, kuris yra ne mažiau 15 proc. nuo visų tinkamų finansuoti Projekto išlaidų ir netinkamų finansuoti, tačiau šiam Projektui įgyvendinti būtinų, išlaidų, susideda iš  AB „LTG Infra“ privačių lėšų, kurios sudaro 12 proc. visos Projekto vertės (666 847 Eur) ir Savivaldybės administracijos biudžeto lėšų, kurios sudaro 3 proc. visos Projekto vertės (166 712 Eur).
5. Kiti sprendimui priimti reikalingi pagrindimai, skaičiavimai ar paaiškinimai.
Projekto įgyvendinimo laikotarpis numatomas 2027–2029 m. Projekto įgyvendinimui numatytos lėšos bus reikalingos 2027 m. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ir autorių grupė.
Strateginio planavimo ir investicijų skyriaus specialistė Ieva Venckutė.
